Sjokoladekoning nuwe president van OekraïnePetro Porosjenko Foto: cbsnews.com Een van die Oekraïne se rykste mense, die sjokoladekoning, Petro Porosjenko, is met ‘n volstrekte meerderheid tot nuwe president van die Oekraïne verkies. ‘n Tweede ronde verkiesings blyk dus onnodig. Porosjenko se oorwinning is algemeen verwag. Porosjenko het na dit duidelik geword het dat hy die nuwe staatshoof gaan wees, dadelik onderneem om as eerste taak as president na die opstandige ooste te reis aan wie hy groter outonomie beloof. Hy wil ook ‘n nuwe vredesverdrag met Rusland sluit. Pres. Wladimir Poetin het onlangs laat blyk dat hy die wil van die Oekraïners sal respekteer. Intussen is berig dat die separatiste in Donetsk in die ooste van die land die lughawe van die stad lamgelê het. Bronne: Trouw, The Telegraph, Christian Science Monitor